title: 2005/537/: Az Európai Parlament határozata (2005. április 12.) az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, VIII. szakasz – Ombudsman

text:
               27.7.2005

               HU

               Az Európai Unió Hivatalos Lapja

               L 196/57

      AZ EURÓPAI PARLAMENT HATÁROZATA

   (2005. április 12.)
   az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, VIII. szakasz – Ombudsman
   (2005/537/EK)
   AZ EURÓPAI PARLAMENT,
   tekintettel az Európai Unió 2003-as pénzügyi évre szóló általános költségvetésére (1),
   tekintettel a 2003-as pénzügyi évről készült bevételi és kiadási kimutatásra és mérlegre (C6-0021/2005),
   tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
   tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
   tekintettel az EK-Szerződés 272. cikkének (10) bekezdésére, valamint 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
   tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
   tekintettel eljárási szabályzata 71. cikkére és V. mellékletére,
   tekintettel a költségvetési ellenőrző bizottság jelentésére (A6-0066/2005),

               1.

               mentesítést ad az ombudsman számára a 2003-as pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának és az ombudsmannak, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL L 54., 2003.2.28., 1. o.

      (2)  HL C 293., 2004.11.30., 1. o.

      (3)  HL C 294., 2004.11.30., 99. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

         AZ EURÓPAI PARLAMENT ÁLLÁSFOGLALÁSA

      az Európai Unió 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel, VIII. szakasz – Ombudsman
      AZ EURÓPAI PARLAMENT,
      tekintettel az Európai Unió 2003-as pénzügyi évre szóló általános költségvetésére (1),
      tekintettel a 2003-as pénzügyi évről készült bevételi és kiadási kimutatásra és mérlegre (C6-0021/2005),
      tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
      tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
      tekintettel az EK-Szerződés 272. cikkének (10) bekezdésére, valamint 275. és 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
      tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
      tekintettel eljárási szabályzata 71. cikkére és V. mellékletére,
      tekintettel a költségvetési ellenőrző bizottság jelentésére (A6-0066/2005),
      Az Európai Számvevőszék éves jelentése

                  1.

                  megállapítja, hogy az ombudsman 4 438 653,00 EUR összegű költségvetés felett rendelkezett, amelynek 91,29 %-ára (4 052 488 EUR) vállalt kötelezettséget, és amelynek 87,65 %-át (32 851 597 EUR) használta fel;

                  2.

                  megállapítja, hogy az ombudsman a költségvetés 2003-as alacsony szintű végrehajtását a korábbi ombudsman távozása és az új ombudsman megválasztását követő átmeneti időszakkal magyarázza;

                  3.

                  megállapítja, hogy a Számvevőszék nem tett semmilyen észrevételt a költségvetés végrehajtása tekintetében; tudni szeretné, miként szándékozik a Számvevőszék a jövőben értékelni az ombudsman költségvetésének végrehajtását;

                  4.

                  megállapítja ugyanakkor, hogy az Európai Parlament kedvező véleményt bocsátott ki az ombudsman tevékenységéről, annak éves jelentése alapján (6); megjegyzi, hogy a beérkezett panaszok 75 %-a nem tartozik az ombudsman illetékességi körébe, és az ombudsman csupán 363 vizsgálatot folytatott le, miközben a panaszok száma 2 611 volt;

            A 2002. évi mentesítési eljárás nyomon követése

                  5.

                  örömmel nyugtázza, hogy az ombudsman a 2004. december 13-i keltezésű levelében részletes információkat adott a költségvetési ellenőrző bizottságnak;

                  6.

                  tudomásul veszi az Európai Parlament és az ombudsman között az adminisztratív és pénzügyi együttműködés tárgyában kötött keretmegállapodásra vonatkozó dokumentumokat; ezenkívül megállapítja, hogy a személyzetre vonatkozó I. cím tekintetében az Európai Parlament biztosítja a pénzügyi kezdeményező szerepét;

                  7.

                  emlékeztet arra, hogy az ombudsman alacsony költségű megoldást keresett arra nézve, hogy rendszeresen eljuthasson a frankfurti és a zürichi repülőtérre; megállapítja, hogy a Európai Parlament ás az ombudsman megállapodott abban, hogy az Európai Parlament még egy szolgálati gépkocsit bérel, amelyet az ombudsman rendelkezésére bocsát – havi költségtérítés ellenében; szeretne tájékoztatást kapni a véglegesen elfogadott megoldásról;

            Az engedélyezésre jogosult tisztviselő éves tevékenységi jelentése és a belső ellenőr éves jelentése

                  8.

                  örömmel nyugtázza, hogy az ombudsman hajlandó volt továbbítani az engedélyezésre jogosult tisztviselő és a belső ellenőr éves jelentését, beleértve a műveletek jogszerűségét és szabályszerűségét igazoló nyilatkozatot;

                  9.

                  megállapítja, hogy az ombudsman hivatala számítógépes programot dolgozott ki az ügyek kezelésére egy belga ombudsman által alkalmazott rendszer alapján;

                  10.

                  megállapítja, hogy a költségvetési rendelet végrehajtása jelentős terhet rótt az ombudsman hivatalára; gratulál a hivatalnak a rendelet rendelkezéseinek gyors átültetéséhez, és felkéri az ombudsmant, nyújtson be az Európai Parlamentnek egy listát a költségvetési rendelet végrehajtásával kapcsolatos problémákról

                  11.

                  felkéri az ombudsmant, hogy időben tegyen jelentést a Parlament illetékes bizottságának a 2004. évi mentesítési eljárást megelőzően arról, hogy milyen előrehaladást értek el a pénzügyi szereplők képzésében a továbbképző tanfolyamok során;

                  12.

                  örömmel nyugtázza a belső ellenőr 4/2002. számú éves jelentésének átlátható szerkezetét, amely szerint „a kezdeti megállapítások nem tártak fel jelentős kockázatokat, amelyek az európai ombudsman esetében veszélyeztetnék a költségvetés végrehajtását” (7); ezenkívül cselekvési terveket dolgoztak ki, amelyek lehetővé teszik az ellenőrzési környezet további erősítését.

         (1)  HL L 54., 2003.2.28., 1. o.

         (2)  HL C 293., 2004.11.30., 1. o.

         (3)  HL C 294., 2004.11.30., 99. o.

         (4)  HL L 248., 2002.9.16., 1. o.

         (5)  HL L 356., 1977.12.31., 1. o.

         (6)  Elfogadott szövegek, 2004.11.18., P6_TA(2004) 0065.

         (7)  A belső ellenőr 4/2002. sz. jelentése, 5. o.


title: 2005/39/EK: A Bizottság határozata (2004. december 30.) a közösségi állat-egészségügyi politika külső értékelésének és az állatállomány járványveszélyének EU finanszírozási pénzügyi eszközével kapcsolatos költségeket és feltételeket elemző tanulmány finanszírozásáról

text:
               21.1.2005

               HU

               Az Európai Unió Hivatalos Lapja

               L 19/76

         A BIZOTTSÁG HATÁROZATA
   (2004. december 30.)
   a közösségi állat-egészségügyi politika külső értékelésének és az állatállomány járványveszélyének EU finanszírozási pénzügyi eszközével kapcsolatos költségeket és feltételeket elemző tanulmány finanszírozásáról
   (2005/39/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkének (3) bekezdésére,
   tekintettel az Európai Közösségek belső költségvetésének végrehajtásának belső szabályairól szóló, 2004. március 11-i SEC/204/102 bizottsági határozatra és különösen annak 15. cikkére,
   mivel:

               (1)

               A 90/424/EGK határozat alapján a Közösségnek fel kell vállalnia, hogy segítséget nyújt a tagállamoknak abban, hogy felvállalják a közösségi állatorvosi jogszabályok kidolgozásához és az állatorvosi oktatáshoz és képzéshez szükséges műszaki és tudományos intézkedéseket.

               (2)

               Tekintettel a száj- és körömfájás ellenőrzéséről és megelőzéséről szóló (2001. decemberi) nemzetközi konferencia ajánlásaira, a rendkívül fertőző állatbetegségek ellenőrzésével kapcsolatos új dilemmákra és az ilyen járványok kitörésének következtében esetelegesen szükségessé váló új pénzügyi rendszerekre, szükség van további felülvizsgálatra.

               (3)

               E felülvizsgálat előmozdítása érdekében két tevékenységet kell végrehajtani egy munkaprogram keretében.

               (4)

               Először értékelni kell a közösségi ráfordítási programokat az elkülönített alapok kezelésének elszámolási eszközeként és az irányításon belüli tanulságlevonó kultúra előmozdításának módjaként, fokozottan összpontosítva az eredményalapú irányításra.

               (5)

               A közösségi állat-egészségügyi politika (CAHP) e külső és független, pénzügyi szempontokra épülő értékelésének segítenie kell abban, hogy a bizottsági szolgálatok adekvát és hatásalapú politikai választási lehetőségeket határozzanak meg a jövőre nézve.

               (6)

               Másodszor egy tanulmánynak (a pénzügyi rendelet 49. cikk (2) bekezdésénekértelmében vett próbaprojektnek) kell elemeznie az állatállomány járványveszélyének EU finanszírozási pénzügyi eszközével kapcsolatos költségeket és feltételeket. E tanulmány célja, hogy megvizsgálja az alternatív kockázatfinanszírozási lehetőségek megvalósíthatóságát, és értékelje azok költségét azzal a céllal, hogy meghatározza a nemzeti és EU költségvetést érő potenciális hatást, valamint a közvetlen veszteségek nemzeti támogatásának fenntartható szintjeit.

               (7)

               A tanulmány eredményeinek alapot kell szolgáltatnia egyfelől az EU finanszírozási rendszerei összehangolásának megfontolásához, azzal a minimális céllal, hogy a gazdálkodók egyenlő helyzetben legyenek az egész EU-ban, és másfelől a kibővült Közösség állatorvosi alapja jövőjének elemzéséhez.

               (8)

               A költségvetés végrehajtásáról szóló, 2004. évi belső szabályok 15. cikke szerint fontolóra lehet venni azt is, hogy a finanszírozási döntés egyéves munkaprogram legyen, feltéve ha kellően részletes keretből áll, és ezt a keretet a rendeletben előre jelzett értékelés, felmérés és áttekintés alkotja.

               (9)

               A pénzügyi rendelet 49. cikk (2) bekezdésével összhangban az alapjogszabály nélkül felhasználható elkülönítésekről mindazonáltal egy, a Bizottság által az egyenlő keretek felkínálásáról meghozott határozatnak kell szabályoznia.

               (10)

               Ezért ennek a határozatnak kell képeznie azt a keretet, amely egyenértékű a 2002. június 25-i tanácsi ülésen meghozott, az Európai Közösségek általános költségvetésére vonatkozó pénzügyi rendeletről szóló 1605/2002/EK, Euratom tanácsi rendelet 75. cikk (2) bekezdésének értelme szerinti pénzügyi határozattal (2).

               (11)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   Az e határozat mellékeltében ismertetett tevékenységeket jóváhagyták a finanszírozásuk céljára.

      Kelt Brüsszelben, 2004. december 30-án.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 1. o. A legutóbb a 806/2003/EK rendelettel (HL L 122., 2003.5.16., 48. o.) módosított határozat.

      (2)  HL L 248., 2002.9.16., 1. o.
   MELLÉKLET
   1.   A közösségi állat-egészségügyi politika külső értékelése és megfelelő hatásvizsgálatai az e terület jövőbeni politikai választási lehetőseinek meghatározása érdekében
   Költségvetési sor: 17.04.02 – egyéb intézkedések
   Alapjogszabály: a Tanács 90/424/EGK rendelete
   Eljárás és időzítés: Az értékelést és a hatásvizsgálatokat keretszerződés alapján végzik el. A keretszerződéshez tartozó pályázati felhívást a következő nyílt eljárást követően teszik közzé 2004 utolsó negyedévében.
   Költség: maximális összeg: 530 000 EUR.
   2.   Felmérés „az állatállomány járványveszélyének EU kockázat-finanszírozási pénzügyi eszközével kapcsolatos költségekről és feltételekről”
   Költségvetési sor: 17.01.04.04
   Kísérleti projekt a PR 49. cikk (2) bekezdése szerint
   Eljárás és időzítés: A pályázati felhívást a következő nyílt eljárást követően teszik közzé az idei év utolsó negyedévében;
   Költség: maximális összeg: 500 000 EUR.


title: 2006/291/EK,Euratom: A Bizottság határozata ( 2006. április 7. ) a bizottsági információk újrafelhasználásáról

text:
               20.4.2006

               HU

               Az Európai Unió Hivatalos Lapja

               L 107/38

      A BIZOTTSÁG HATÁROZATA

   (2006. április 7.)
   a bizottsági információk újrafelhasználásáról
   (2006/291/EK, Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 218. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 131. cikkére,
   tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (1) bekezdésére,
   mivel:

               (1)

               Az új információs és hírközlési technológiák példátlan lehetőségeket teremtettek a különböző forrásokból származó tartalmak összekapcsolására és kombinálására.

               (2)

               A közszférából származó információ kiaknázatlan forrás, amely alapját képezhetné új, hozzáadott értékkel rendelkező információs társadalmi termékeknek és szolgáltatásoknak. A Bizottság kihangsúlyozta a közszféra információinak gazdasági potenciálját a 2001. október 23-i„e-Európa 2002: EU-keret kialakítása a közszféra információinak kiaknázására” című közleményében (1).

               (3)

               Maga a Bizottság és a többi intézmény is számos, különböző típusú dokumentum birtokosa, amelyeket újra fel lehetne használni hozzáadott értékkel rendelkező információs termékekben és szolgáltatásokban, és amelyek hasznos tartalomforrást jelenthetnének a vállalkozások és a polgárok számára egyaránt.

               (4)

               A bizottsági dokumentumokhoz való hozzáférés jogát az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (2) szabályozza.

               (5)

               A 2003/98/EK európai parlamenti és a tanácsi irányelv (3) minimumszabályokat határoz meg a közszféra információinak további felhasználásáról az Európai Unióban. Preambulumbekezdéseiben arra ösztönzi a tagállamokat, hogy ezeken a minimumszabályokon túllépve olyan nyitott adatpolitikákat fogadjanak el, amelyek lehetővé teszik a közszféra szervei birtokában lévő dokumentumok széles körű használatát.

               (6)

               Az „e-Európa 2002: EU-keret kialakítása a közszféra információinak kiaknázására” című közleményében a Bizottság bejelentette az EU-intézmények birtokában lévő információk újrafelhasználását érintő politikák frissítését. Számos pozitív lépés történt e tekintetben, így például az információ terjesztését érintő új Eurostat-politika és a szabadon hozzáférhető Eurlex-portál felé való elmozdulás.

               (7)

               Az „i2010 – európai információs társadalom a növekedésért és a foglalkoztatásért” című új bizottsági kezdeményezés célja többek között az európai tartalom megteremtésének és terjesztésének megkönnyítése. E határozat az i2010 részeként meghatározza a bizottsági dokumentumok újrafelhasználásának feltételeit, a széleskörű további felhasználás elérésének céljával.

               (8)

               A Bizottság nyitott újrafelhasználási politikája új gazdasági tevékenységeket támogat, a közösségi információ szélesebb körű felhasználásához és terjedéséhez vezet, erősíti az intézmények átláthatóságáról és nyitottságáról alkotott képet és elkerüli a felhasználókra és a Bizottság szolgálataira háruló szükségtelen adminisztratív terhet.

               (9)

               Ezt a határozatot a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (4) szerint a személyes adatok védelmére vonatkozó elvekkel összhangban kell alkalmazni.

               (10)

               Ez a határozat nem alkalmazandó olyan dokumentumokra, amelyek esetében a Bizottság nem engedélyezheti az újrafelhasználást, pl. harmadik fél szellemi tulajdonjogai tekintetében, vagy ha a dokumentumok más intézményektől származnak,

         A KÖVETKEZŐKÉPPEN HATÁROZOTT:
   1. cikk
   Tárgy
   Ez a határozat meghatározza a Bizottság által vagy nevében az Európai Közösségek Hivatalos Kiadványainak Hivatala (Kiadóhivatal) által birtokolt dokumentumok újrafelhasználásának feltételeit azzal a céllal, hogy megkönnyítse az információ szélesebb körű újrafelhasználását, erősítse a Bizottság nyitottságáról alkotott képet és elkerülje az újrafelhasználókra és a Bizottság szolgálataira egyaránt háruló szükségtelen adminisztratív terheket.
   2. cikk
   Alkalmazási kör
   (1)   Ez a határozat a Bizottság által vagy nevében köz- vagy magánszférabeli jogalanyok által alkotott olyan nyilvános dokumentumokra alkalmazandó, amelyeket:

               a)

               a Bizottság vagy nevében a Kiadóhivatal közzétett kiadványokban, weboldalakon vagy egyéb terjesztési eszközök révén; vagy

               b)

               nem tettek közzé gazdasági vagy egyéb gyakorlati okokból, így például tanulmányok, jelentések és egyéb adatok.

         (2)   Ez a határozat nem alkalmazandó:

               a)

               ipari tulajdonjogok – úgy mint szabadalmak, védjegyek, bejegyzett formatervezési minták, logók és nevek – hatálya alá tartozó szoftverekre vagy dokumentumokra;

               b)

               olyan dokumentumokra, amelyek esetében a Bizottság nem engedélyezheti az újrafelhasználást, harmadik felek szellemi tulajdonjogára tekintettel;

               c)

               a Közös Kutatóközpont kutatási eredményeire;

               d)

               egy fél számára a dokumentumokhoz való kiváltságos hozzáférés különös szabályai szerint hozzáférhetővé tett dokumentumokra.

         (3)   Ez a határozat a személyes adatok feldolgozása tekintetében az egyének védelméről szóló szabályok és különösen a 45/2001/EK rendelet teljes tiszteletben tartásával alkalmazandó.
   (4)   Ez a határozat nem sérti és semmilyen módon nem befolyásolja az 1049/2001/EK rendeletet.
   3. cikk
   Fogalommeghatározások
   E határozat alkalmazásában az alábbi meghatározások alkalmazandók:

               1.

               „dokumentum”:

                           a)

                           bármilyen tartalom, függetlenül az adathordozó formájától (papír vagy elektronikus forma, illetve hangi, képi vagy audiovizuális eszköz);

                           b)

                           az ilyen tartalom bármely része;

               2.

               „újrafelhasználás”: dokumentumok felhasználása természetes és jogi személyek által, a dokumentumok eredeti céljától eltérő kereskedelmi vagy nem kereskedelmi célokra. A dokumentumok megosztása a Bizottság és a közigazgatási szervek közt, amelyek ezeket a dokumentumokat kizárólag közfeladataik teljesítésére használják, nem minősül újrafelhasználásnak;

               3.

               „személyes adat”: a 45/2001/EK irányelv 2. cikke a) pontjában meghatározott adat.

         4. cikk
   Általános elv
   A 2. cikk (2) és (3) bekezdésében meghatározott korlátozások fenntartásával, minden dokumentum újrafelhasználható kereskedelmi vagy nem kereskedelmi célokra az alább meghatározott feltételekkel összhangban. Amennyiben lehetséges, a dokumentumokat elektronikus úton kell hozzáférhetővé tenni.
   5. cikk
   Az újrafelhasználási kérelmek feldolgozása
   (1)   Az egyenkénti újrafelhasználási kérelmek szükségességének korlátozása érdekében a Bizottság szolgálatai adott esetben megjelölik, hogy újrafelhasználható-e egy dokumentum (pl. általános közleményekben weboldalakon).
   (2)   A dokumentum újrafelhasználása iránti kérelmet haladéktalanul el kell bírálni. A kérelmezőnek átvételi elismervényt kell küldeni. A kérelem iktatásától számított 15 munkanapon belül a Bizottság szolgálata vagy a Kiadóhivatal engedélyezi a kért dokumentum újrafelhasználását és adott esetben rendelkezésre bocsátja a dokumentum másolatát, vagy írásbeli válaszban közli a kérelem teljes vagy részleges elutasítását, az indokok megjelölésével.
   (3)   Kivételes esetekben, például amikor a kérelem jelentős terjedelmű, igen nagyszámú dokumentumra vonatkozik, vagy ha a kérelmet le kell fordítani, a (2) bekezdésben előírt határidő 15 munkanappal meghosszabbítható, feltéve hogy a kérelmezőt erről előzetesen értesítették, mely értesítés részletes indoklást tartalmaz.
   (4)   Elutasítás esetén a Bizottság szolgálata vagy a Kiadóhivatal tájékoztatja a kérelmezőt arról a jogáról, hogy keresetet indítson az Európai Közösségek Elsőfokú Bíróságán, vagy hogy panaszt nyújtson be az európai ombudsmanhoz az EK-Szerződés 230. és 195. cikkében, illetve az Euratom-Szerződés 146. cikkében és 107. cikke d) pontjában meghatározott feltételek szerint.
   (5)   Ha az elutasítás alapja e határozat 2. cikke (2) bekezdésének b) pontja, a kérelmezőnek küldött válasznak hivatkozást kell tartalmaznia a jogtulajdonos természetes vagy jogi személyre, amennyiben ismert, vagy az engedélyesre, akitől a Bizottság az érintett anyaghoz jutott, amennyiben ismert.
   6. cikk
   Elérhető formátumok
   A dokumentumokat minden létező formátumban vagy nyelvi változatban elérhetővé kell tenni, amennyiben lehetséges és indokolt, elektronikus úton.
   Ez azonban nem jelent kötelezettséget a kérelemnek való megfelelés érdekében dokumentumok létrehozására, módosítására vagy frissítésére, sem a dokumentumok részleteinek rendelkezésre bocsátására, amennyiben ez aránytalan erőfeszítéssel járna egy egyszerű műveleten túlmenően.
   Ez a határozat a Bizottság számára sem jelent kötelezettséget a kért dokumentumok lefordítására a kérelem pillanatában már rendelkezésre álló nyelvi változatoktól eltérő egyéb nyelvekre.
   E határozat alapján a Bizottság vagy a Kiadóhivatal nem kötelezhető arra, hogy folytassa bizonyos típusú dokumentumok előállítását vagy azokat egy adott formátumban őrizze meg, az ilyen dokumentumok természetes vagy jogi személy általi újrafelhasználására tekintettel.
   7. cikk
   A díjazásra vonatkozó elvek
   (1)   A dokumentumok újrafelhasználása elvben díjmentes.
   (2)   Különleges esetekben a dokumentumok előállításának és terjesztésének határköltségei behajthatók.
   (3)   Azokban az esetekben, amikor a Bizottság egy különleges kérelem teljesítése érdekében egy dokumentum módosítása mellett dönt, a módosítás költségei behajthatók a kérelmezőtől. Az ilyen költségek behajtásának szükségességére vonatkozó értékelés során figyelembe kell venni a módosításhoz szükséges erőfeszítést és az újrafelhasználás Közösség számára jelentett esetleges előnyeit, például a Közösségek működéséről szóló információ terjesztését vagy a külvilág által az intézményről alkotott képet.
   8. cikk
   Átláthatóság
   (1)   A dokumentumok újrafelhasználására vonatkozó minden alkalmazandó feltételt és megszabott díjat előre le kell fektetni és közzé kell tenni, amennyiben lehetséges és indokolt, elektronikus úton.
   (2)   A dokumentumok keresését gyakorlati intézkedések könnyítik meg, mint például az újrafelhasználás céljából hozzáférhető fő dokumentumok jegyzéke.
   9. cikk
   Engedélyek
   A dokumentumok újrafelhasználását feltételek nélkül vagy bizonyos feltételekhez kötötten lehet engedélyezni, szükség esetén engedéllyel vagy felelősségi nyilatkozattal. Az újrafelhasználás jellemző feltételeihez tartozik az újrafelhasználó kötelezettsége a dokumentum forrásának elismerésére, kötelezettsége arra, hogy nem torzítja el a dokumentum eredeti jelentését vagy üzenetét, valamint a Bizottság mentessége az újrafelhasználásból származó bármely következmény felelőssége alól. A feltételek nem korlátozhatják szükségtelenül az újrafelhasználás lehetőségeit.
   10. cikk
   Megkülönböztetésmentesség és kizárólagossági megállapodások tiltása
   (1)   Az újrafelhasználás feltételei nem lehetnek megkülönböztetőek az újrafelhasználás hasonló esetei körében.
   (2)   A dokumentumok újrafelhasználása nyitott a piac minden potenciális szereplője számára. Nem nyújthatók kizárólagos jogok.
   (3)   Amennyiben azonban egy közérdekű szolgáltatás nyújtásához kizárólagos jog szükséges, ilyen kizárólagos jog biztosítása indokának jogosságát rendszeresen, de legalább három év elteltével felül kell vizsgálni. A kizárólagossági megállapodásoknak átláthatónak kell lenniük, és közzé kell tenni őket.
   11. cikk
   Végrehajtás
   A Bizottság eljárási szabályzatának 14. cikkével összhangban, az újrafelhasználási kérelmekről a Bizottság nevében történő döntés hatáskörét a főigazgatókra és a szolgálatok vezetőire ruházzák. Meghozzák a szükséges intézkedéseket annak biztosítására, hogy a dokumentumokkal kapcsolatos eljárások, amelyekért felelősek, megfeleljenek e határozat követelményeinek. E célból kijelölnek egy tisztviselőt, aki mérlegeli az újrafelhasználási kérelmeket és koordinálja a főigazgatóság vagy a szolgálat válaszát.
   12. cikk
   Felülvizsgálat
   Ezt a határozatot hatálybalépése után három évvel felül kell vizsgálni. A felülvizsgálatnak különösen e határozatnak a Közös Kutatóközpont kutatási eredményeire való lehetséges alkalmazását kell áttekintenie.
   13. cikk
   Hatályba lépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. április 7-én.

            a Bizottság részéről

         Viviane REDING

            a Bizottság tagja

      (1)  COM(2001) 607 végleges.

      (2)  HL L 145., 2001.5.31., 43. o.

      (3)  HL L 345., 2003.12.31., 90. o.

      (4)  HL L 8., 2001.1.12., 1. o.


title: A Tanács 2008/613/KKBP határozata ( 2008. július 24. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról

text:
               25.7.2008

               HU

               Az Európai Unió Hivatalos Lapja

               L 197/63

      A TANÁCS 2008/613/KKBP HATÁROZATA

   (2008. július 24.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/694/KKBP közös álláspontra (1), és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A 2004/694/KKBP közös álláspontnak megfelelően a Tanács intézkedéseket fogadott el minden olyan pénzeszköznek és gazdasági forrásnak a befagyasztására, amelyek olyan, a mellékletben szereplő természetes személyekhez tartoznak, akiket az ICTY vád alá helyezett.

               (2)

               Stojan ZUPLJANIN nevét a 2008. június 21-i ICTY őrizetbe történő átszállítását követően törölni kell a jegyzékből.

               (3)

               Ennek megfelelően a 2004/694/KKBP közös álláspont mellékletében megállapított jegyzéket módosítani szükséges,

         A KÖVETKEZŐKÉPPEN HATÁROZOTT:
   1. cikk
   A 2004/694/KKBP közös álláspont mellékletének helyébe az e határozat mellékletének jegyzéke lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. július 24-én.

            a Tanács részéről

            az elnök

         B. HORTEFEUX

      (1)  HL L 315., 2004.10.14., 52. o. A 2007/449/KKBP határozattal (HL L 169., 2007.6.29., 75. o.) módosított és a 2007/635/KKBP közös állásponttal (HL L 256., 2007.10.2., 30. o.) meghosszabbított közös álláspont.

      MELLÉKLET
      A 1. cikkben említett személyek jegyzéke

                  Személy

                  Indoklás

                  1.

                  Név: HADZIC Goran (férfi)
                  Születési idő: 1958. szeptember 7.
                  Születési hely: Vinkovci, Horvátország
                  Szerb állampolgár

                  az ICTY által vád alá helyezett és még szabadlábon lévő
                  Vádemelés: 2004. június 4.
                  Ügyszám: IT-04-75

                  2.

                  Név: KARADZIC Radovan (férfi)
                  Születési idő: 1945. június 19.
                  Születési hely: Petnjica, Savnik járás, Montenegró
                  bosznia-hercegovinai állampolgár

                  az ICTY által vád alá helyezett és még szabadlábon lévő
                  Első vádemelés: 1995. július 25.; második vádemelés: 1995. november 16.; módosított vádemelés: 2000. május 31.
                  Ügyszám: IT-95-5/18

                  3.

                  Név: MLADIC Ratko (férfi)
                  Születési idő: 1948. március 12.
                  Születési hely: Bozanovici, Kalinovik járás, Bosznia-Hercegovina
                  bosznia-hercegovinai állampolgár

                  az ICTY által vád alá helyezett és még szabadlábon lévő
                  Első vádemelés: 1995. július 25.; második vádemelés: 1995. november 16.; módosított vádemelés: 2002. november 8.
                  Ügyszám: IT-95-5/18


title: 2014/452/EU: A Tanács határozata ( 2014. július 8. ) az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról

text:
               12.7.2014

               HU

               Az Európai Unió Hivatalos Lapja

               L 205/15

         A TANÁCS HATÁROZATA
   (2014. július 8.)
   az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról

      (2014/452/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 19. cikke (2) bekezdésére, 21. cikke (2) bekezdésére, 114., 168., 169. és 197. cikkére, összefüggésben 218. cikkének (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.

               (4)

               Indokolt kiterjeszteni az EGT-megállapodás Szerződő Felei közötti együttműködést az 1381/2013/EU európai parlamenti és tanácsi rendeletre (3).

               (5)

               Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől sor kerülhessen.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 8-án.

            a Tanács részéről

            az elnök

         P. C. PADOAN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 2013. december 17-i 1381/2013/EU rendelete a 2014 és 2020 közötti időszakra vonatkozó Jogok, egyenlőség és polgárság program létrehozásáról (HL L 354., 2013.12.28., 62. o.).

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Indokolt kiterjeszteni az EGT-megállapodás szerződő felei közötti együttműködést a 2014 és 2020 közötti időszakra vonatkozó Jogok, egyenlőség és polgárság program létrehozásáról szóló, 2013. december 17-i 1381/2013/EU európai parlamenti és tanácsi rendeletre (1).

                  (2)

                  Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől sor kerülhessen,

            ELFOGADTA EZT A HATÁROZATOT:
      1. cikk
      A 31. jegyzőkönyv 5. cikke a következőképpen módosul:

                  1.

                  Az (5) bekezdés a „2012. január 1-jétől részt vesznek a tizenharmadik francia bekezdésben említett programban” szövegrész után a „2014. január 1-jétől részt vesznek a tizennegyedik francia bekezdésben említett programban” szövegrésszel egészül ki.

                  2.

                  A (8) bekezdés a következő franciabekezdéssel egészül ki:

                              „—

                                 32013 R 1381: Az Európai Parlament és a Tanács 2013. december 17-i 1381/2013/EU rendelete a 2014 és 2020 közötti időszakra vonatkozó Jogok, egyenlőség és polgárság program létrehozásáról (HL L 354., 2013.12.28., 62. o.).
                              Liechtenstein csak azokban a tevékenységekben vesz részt, amelyeket a 33 01 04 01 – A Jogok és uniós polgárság program támogatási kiadásai és a 33 02 02 – A megkülönböztetésmentesség és az egyenlő bánásmód elősegítése költségvetési sorból fakadhatnak.
                              Norvégia mentesül a programban való részvétel és az e programhoz való pénzügyi hozzájárulás alól.”

            2. cikk
      Ez a határozat az azt a napot követő napon lép hatályba, hogy az EGT-megállapodás 103. cikkének (1) bekezdésében előírt utolsó bejelentést megtették (2).
      Ezt a határozatot 2014. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, n.

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 354., 2013.12.28., 62. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács 2005/876/IB határozata ( 2005. november 21. ) a bűnügyi nyilvántartásban szereplő információk cseréjéről

text:
               9.12.2005

               HU

               Az Európai Unió Hivatalos Lapja

               L 322/33

      A TANÁCS 2005/876/IB HATÁROZATA

   (2005. november 21.)
   a bűnügyi nyilvántartásban szereplő információk cseréjéről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikkére és 34. cikke (2) bekezdésének c) pontjára,
   tekintettel a Bizottság javaslatára (1),
   tekintettel az Európai Parlament véleményére (2),
   mivel:

               (1)

               Az Európai Unióról szóló szerződés 29. cikkének értelmében az Európai Unió célul tűzte ki, hogy polgárainak magas szintű biztonságot biztosít a szabadságon, a biztonságon és a jog érvényesülésén alapuló térségben. Ez a célkitűzés feltételezi a tagállamok területén lakó személyek elleni büntető ítéletekkel kapcsolatos információk cseréjét a tagállamok hatáskörrel rendelkező hatóságai között.

               (2)

               Az 1999. október 15–16-i tamperei Európai Tanács következtetéseinek megfelelően 2000. november 29-én a Tanács intézkedési programot fogadott el a büntetőügyekben a kölcsönös elismerés elvének megvalósítására vonatkozóan (3). Ez a határozat hozzájárul a program 3. intézkedésében meghatározott célkitűzések eléréséhez, amely intézkedés javasolja egy, az Unió valamennyi hivatalos nyelvére lefordított, a bűnügyi nyilvántartásokban szereplő információk igénylésére vonatkozó egységes, a schengeni hatóságok számára kidolgozott mintához hasonló formanyomtatvány bevezetését.

               (3)

               A kölcsönös bűnügyi jogsegélyről szóló, 1959. április 20-i európai egyezmény (4) 13. és 22. cikke rendelkezik az ítéletekkel kapcsolatos információk szerződő felek közötti továbbításának rendszereiről, ezek azonban túl lassúak ahhoz, hogy megfeleljenek az igazságügyi együttműködés igényeinek egy olyan térségben, mint az Európai Unió.

               (4)

               A kölcsönös bűnügyi jogsegélyt érintő első értékelés zárójelentése (5) felszólította a tagállamokat, hogy a kölcsönös jogsegély megkönnyítése érdekében – szükség esetén egységes formanyomtatványok használatával – egyszerűsítsék a dokumentumok államok közötti továbbításának eljárásait.

               (5)

               2004. március 25-én az Európai Tanács utasította a Tanácsot, hogy vizsgálja meg a terrorista bűncselekményekért kiszabott ítéletekkel kapcsolatos információk cseréjére vonatkozó intézkedéseket, illetve egy európai ítélet- és eltiltásnyilvántartás létrehozásának lehetőségét, a Bizottság pedig a terrorizmus és más súlyos bűncselekmények elleni harc területén, különösen az információcsere javítása érdekében meghozandó intézkedésekről szóló közleményében kiemelte az ítéletekkel és eltiltásokkal kapcsolatos információtovábbítás hatékony mechanizmusának fontosságát.

               (6)

               Ez a határozat tiszteletben tartja az Európai Unióról szóló szerződés 2. cikkében és az Európai Közösséget létrehozó szerződés 5. cikkében meghatározott szubszidiaritás elvét, mivel az ítéletekkel kapcsolatos információ tagállamok közötti továbbítására szolgáló rendszerek javítását a tagállamok egyoldalú módon nem tudják megfelelően megvalósítani, és az összehangolt fellépést igényel az Európai Unióban. Az ez utóbbi cikkben meghatározott arányosság elvével összhangban e határozat nem haladja meg a fenti célok eléréséhez szükséges mértéket.

               (7)

               Az ítéletekkel kapcsolatos információk továbbítására szolgáló rendszerek fejlesztése magában foglalja azt, hogy az egyik tagállamban egy másik tagállam állampolgárai ellen kihirdetett ítéletek a lehető leghamarabb ismertek legyenek ez utóbbi tagállamban, illetve hogy valamennyi tagállam a bűnügyi nyilvántartásokban szereplő, számára szükséges információkat nagyon rövid időn belül megkaphassa a többi tagállamtól.

               (8)

               Ez a határozat kiegészíti és megkönnyíti a hatályos egyezményeken alapuló ítéletekkel kapcsolatos információk továbbításának már meglévő mechanizmusait. Különösen a bűnügyi nyilvántartásokban szereplő információkról készült kivonatra vonatkozó kérelmekkel kapcsolatos rendelkezések nem helyettesítik az igazságügyi hatóságok rendelkezésére álló azon lehetőséget, hogy az Európai Unió tagállamai közötti kölcsönös bűnügyi jogsegélyről szóló, 2000. május 29-i egyezmény (6) 6. cikke (1) bekezdése értelmében a bűnügyi nyilvántartással kapcsolatos információkat közvetlenül egymásnak megküldjék. A határozat rendelkezik azonban egy adott tagállam központi hatóságának azon különös jogáról, hogy a nemzeti jogban meghatározott körülmények esetén a bűnügyi nyilvántartásban szereplő információról kivonatot kérelmezhet másik tagállam központi hatóságától.

               (9)

               Az ezen határozat értelmében feldolgozott személyes adatok védelem alatt állnak, az Európa Tanács 1981. január 28-i, az egyéneknek a személyes adatok gépi feldolgozása során való védelméről szóló egyezményben leszögezett elveknek megfelelően.

               (10)

               Az Európa Tanács R (84) 10. számú, az elítéltek bűnügyi nyilvántartásáról és rehabilitálásáról szóló ajánlása értelmében a bűnügyi nyilvántartás létrehozásának legfőbb célja a büntető igazságszolgáltatási rendszerért felelős hatóságoknak a tájékoztatása a bírósági eljárás alatt álló személyek előéletéről történő tájékoztatása az egyedi helyzetre szabott döntéshozatal megkönnyítése érdekében. Mivel a bűnügyi nyilvántartás minden egyéb célú, az elítéltnek a társadalomba való újrabeilleszkedési esélyeit rontó felhasználását a lehető legnagyobb mértékben korlátozni kell, az ezen határozat értelmében továbbított információnak a bűnügyi eljáráson kívül eső célból történő felhasználása a megkeresett állam és a megkereső állam nemzeti jogszabályainak megfelelően korlátozható.

               (11)

               E határozat tiszteletben tartja az alapvető jogokat és összhangban van az Európai Unióról szóló szerződés 6. cikkében elismert és az Európai Unió alapjogi chartájában újólag megerősített elvekkel.

               (12)

               E határozatnak nincs olyan hatása, mely arra kötelezi a tagállamokat, hogy bűnügyi nyilvántartásukban a nemzeti jogszabályaik értelmében kötelezően nyilvántartottaktól eltérő ítéleteket vagy bűnügyi információkat is nyilvántartsanak.

               (13)

               E határozat nem alkalmazandó a döntéseknek és azok másolatainak továbbítására,

         A KÖVETKEZŐKÉPPEN HATÁROZOTT:
   1. cikk
   Központi hatóság
   (1)   A 2. és 3. cikk alkalmazásában valamennyi tagállam kijelöl egy központi hatóságot. A 2. cikk értelmében történő információküldés és a 3. cikk értelmében történő kérelmekre való válaszadás céljából azonban a tagállamok egy vagy több központi hatóságot is kijelölhetnek.
   (2)   Valamennyi tagállam tájékoztatja a Tanács Főtitkárságát és a Bizottságot az (1) bekezdésnek megfelelően a kijelölt hatóságról. A Tanács Főtitkársága értesíti a tagállamokat és az Eurojustot erről az információról.
   2. cikk
   Saját kezdeményezésű tájékoztatás az ítéletekről
   Valamennyi központi hatóság késedelem nélkül tájékoztatja a többi tagállam központi hatóságait a bűnügyi nyilvántartásba bekerült, az érintett tagállamok állampolgáraira vonatkozó büntető ítéletekről és az abból következő intézkedésekről. Amennyiben az érintett személy két vagy több tagállam állampolgára, az információt valamennyi érintett tagállamnak továbbítani kell, kivéve ha a személy állampolgára annak a tagállamnak, amelynek a területén elítélték.
   3. cikk
   Információkérelem az ítéletekre vonatkozóan
   (1)   Amennyiben egy tagállamtól a bűnügyi nyilvántartásban származó információt kérnek, a központi hatóság a nemzeti jogszabályoknak megfelelően kérelmezheti egy másik tagállam központi hatóságától a bűnügyi nyilvántartásban szereplő információk kivonatát, illetve a bűnügyi nyilvántartáshoz kapcsolódó információkat. Minden információt az e határozat mellékletét képező formanyomtatvány alapján kell kérelmezni.
   Amennyiben egy személy saját bűnügyi nyilvántartásáról kér információt, annak a tagállamnak a központi hatósága, ahol a kérelmet benyújtották, a nemzeti jogszabályoknak megfelelően kérelmezheti egy másik tagállam központi hatóságától a bűnügyi nyilvántartásban szereplő információk kivonatát, illetve a bűnügyi nyilvántartáshoz kapcsolódó információkat, amennyiben az érintett személy a megkereső vagy a megkeresett tagállam területén lakik vagy lakott, illetve a megkereső vagy a megkeresett tagállam állampolgára vagy állampolgára volt.
   (2)   A megkeresett tagállam központi hatósága a nemzeti jogszabályokban, rendeletekben vagy gyakorlatban rögzített feltételek értelmében haladéktalanul, de minden esetben a kérelem kézhezvételétől számított 10 munkanapon belül megküldi a választ a megkereső tagállam központi hatóságának a mellékletben szereplő formanyomtatvány szerint. A válasz magában foglalja a 2. cikknek megfelelően kapott és a megkeresett tagállam bűnügyi nyilvántartásában szereplő információkat.
   Amennyiben a kérelmet az (1) bekezdés második albekezdése értelmében érintett személy kérésére nyújtják be, az (1) bekezdés első albekezdésében említett időszak nem haladhatja meg a kérelem kézhezvételét követő húsz munkanapot.
   (3)   Amennyiben a megkeresett tagállamnak további információra van szüksége azon személy személyazonosságának megállapítása érdekében, akire a kérelem vonatkozik, haladéktalanul konzultál a megkereső tagállammal annak érdekében, hogy a kért kiegészítő információ kézhezvételétől számított tíz munkanapon belül meg tudja válaszolni a kérelmet.
   (4)   A nemzeti jogszabályokban rögzített feltételek mellett a választ az ítéleteket igazoló irat kíséri.
   (5)   A kérelmek, válaszok és minden egyéb vonatkozó információ bármely olyan írásban dokumentálható módon továbbítható, amely lehetővé teszi a kérelmet, választ, vagy egyéb vonatkozó információt kapó tagállam számára a határozat hitelességének megállapítását.
   4. cikk
   A személyes adatok felhasználásának feltételei
   (1)   A (3) cikk értelmében büntetőeljárás céljaira közölt személyes adatokat a megkereső tagállam kizárólag annak a büntetőeljárásnak a céljaira használhatja fel, amelynek céljából az adatokat kérelmezte, a mellékletben szereplő formanyomtatvány szerint.
   (2)   A (3) cikk értelmében a büntetőeljáráson kívül eső célokból közölt személyes adatokat a megkereső tagállam kizárólag arra a célra használhatja fel, amely célból az adatokat kérelmezte, a formanyomtatványban a megkeresett tagállam által meghatározott korlátokon belül.
   (3)   Ez a cikk nem alkalmazandó azon személyes adatok esetében, amelyekhez egy tagállam ezen határozat értelmében jutott, és amelyek abból a tagállamból származnak.
   5. cikk
   Nyelvek
   A megkereső tagállam a megkeresett tagállam hivatalos nyelvén vagy hivatalos nyelveinek egyikén küldi meg a formanyomtatványt. A megkeresett tagállam hivatalos nyelveinek egyikén, vagy egy másik, mindkét tagállam által elfogadott nyelven válaszol. Az ezen határozat elfogadásának időpontjában vagy egy későbbi időpontban valamennyi tagállam megjelölheti a Tanács Főtitkárságának tett nyilatkozatban, hogy az Európai Közösségek intézményeinek hivatalos nyelvei közül melyiket vagy melyeket fogadja el. A Tanács Főtitkársága értesíti a tagállamokat erről az információról.
   6. cikk
   Más jogi eszközökhöz való viszony
   (1)   A tagállamok tekintetében ez a határozat kiegészíti és megkönnyíti a kölcsönös bűnügyi jogsegélyről szóló, 1959. április 20-i európai egyezmény 13. és 22. cikke, annak 1978. március 17-i (7) és 2001. november 8-i (8) kiegészítő jegyzőkönyvei, az Európai Unió tagállamai közötti kölcsönös bűnügyi jogsegélyről szóló, 2000. május 29-i egyezmény (9) valamint annak 2001. október 16-i jegyzőkönyve (10) végrehajtását.
   (2)   E határozat alkalmazásában a tagállamok lemondanak a kölcsönös bűnügyi jogsegélyről szóló, 1959. április 20-i európai egyezmény 13. cikkét érintő, közöttük fellépő esetleges fenntartásaikról. E határozat nem befolyásolja az előbb említett egyezmény 22. cikkét érintő fenntartásokat. Ezekre a fenntartásokra e határozat 2. cikkére tekintettel lehet hivatkozni.
   (3)   E határozat nem befolyásolja a tagállamok közötti kétoldalú vagy többoldalú megállapodások kedvezőbb rendelkezéseinek az alkalmazását.
   7. cikk
   Végrehajtás
   A tagállamok a lehető leghamarabb és legkésőbb 2006. május 21-ig végrehajtják ezt a határozatot.
   8. cikk
   Hatálybalépés
   Ez a határozat az Európai Unió Hivatalos Lapjában történő közzétételének napján lép hatályba.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

      (1)  HL C 322., 2004.12.29., 9. o.

      (2)  A Hivatalos Lapban még nem tették közzé.

      (3)  HL C 12., 2001.1.15., 10. o.

      (4)  Európa Tanács, Európai szerződések sorozat, 30.

      (5)  HL C 216., 2001.8.1., 14. o.

      (6)  HL C 197., 2000.7.12., 1. o.

      (7)  Európa Tanács, Európai szerződések sorozat, 99. szám.

      (8)  Európa Tanács, Európai szerződések sorozat, 182. szám.

      (9)  HL C 197., 2000.7.12., 3. o.

      (10)  HL C 326., 2001.11.21., 1. o.

      MELLÉKLET
      A bűnügyi nyilvántartásokban szereplő információk cseréjéről szóló, 2005. november 21-i 2005/876/IB tanácsi határozat 3., 4. és 5. cikkében említett formanyomtatvány